A blue sky with clouds

AI-generated content may be incorrect.

**Δελτίο Τύπου**

Οικονομικά αποτελέσματα  
πρώτου εξαμήνου 2025

**ΡΥΘΜΙΖΟΜΕΝΗ ΠΛΗΡΟΦΟΡΙΑ**

**ΕΜΠΙΣΤΕΥΤΙΚΗ ΠΛΗΡΟΦΟΡΙΑ**

**Οικονομικά αποτελέσματα πρώτου εξαμήνου 2025**

**Βρυξέλλες, 17 Σεπτεμβρίου 2025**

Η Cenergy Holdings S.A. (Χρηματιστήριο Euronext Βρυξελλών, Χρηματιστήριο Αθηνών: CENER), στο εξής «Cenergy Holdings» ή «ο Όμιλος», ανακοινώνει σήμερα τα οικονομικά της αποτελέσματα για το α’ εξάμηνο του 2025 μαζί με την έκδοση της Ενδιάμεσης Έκθεσης για την ίδια περίοδο.

**Σταθερή ανάπτυξη με ενισχυμένα περιθώρια κέρδους**

**Συνοπτικά**

* **Οι πωλήσεις ξεπέρασαν το 1 δισ. ευρώ** κατά το πρώτο εξάμηνο του έτους, με βελτιωμένα περιθώρια κέρδους και στους δύο τομείς.
* **Το αναπροσαρμοσμένο EBITDA[[1]](#footnote-2)** **αυξήθηκε κατά 43% σε σχέση με το α’ εξάμηνο του 2024** και ανήλθε σε **171 εκατ. ευρώ**, με το αντίστοιχο περιθώριο κέρδους να διαμορφώνεται στο **16,7%**. Η κερδοφορία ενισχύθηκε χάρη στην επιτυχή εκτέλεση ενεργειακών έργων που έχουν ανατεθεί και τη βελτίωση του μείγματος πωλήσεων. **Ο τομέας σωλήνων χάλυβα** διατήρησε τη θετική δυναμική του, ενισχύοντας το περιθώριο αναπροσαρμοσμένου EBITDA στο **18,2%** (αύξηση κατά 2,1 ποσοστιαίες μονάδες σε σχέση με το α’ εξάμηνο 2024). **Ο τομέας καλωδίων** ενίσχυσε επίσης το λειτουργικό περιθώριό κέρδους στο **16,3%,** από 14,2% το α’ εξάμηνο 2024, λόγω της αυξημένης συμμετοχής των καλωδιακών έργων στο μείγμα πωλήσεων μετά και την πρόσφατη ολοκλήρωση της επέκτασης του εργοστασίου παραγωγής υποβρυχίων καλωδίων στην Κόρινθο. Η κατασκευή της μονάδας παραγωγής χερσαίων καλωδίων στο Μέριλαντ των ΗΠΑ συνεχίζεται σύμφωνα με το χρονοδιάγραμμα.
* **Τα ενοποιημένα κέρδη προ φόρων** και **τα καθαρά κέρδη μετά από φόρους ανήλθαν σε 124 εκατ. ευρώ** (+70% σε ετήσια βάση**) και 95 εκατ. ευρώ** (+69% σε ετήσια βάση) αντίστοιχα.
* **Το ανεκτέλεστο υπόλοιπο παραγγελιών[[2]](#footnote-3) διατηρήθηκε πάνω από τα 3,3 δισ. ευρώ** στις 30 Ιουνίου 2025.
* **Το αναπροσαρμοσμένο EBITDA για το οικονομικό έτος 2025 εκτιμάται πλέον ότι θα ανέλθει μεταξύ 310 και 340 εκατ. ευρώ** (από 300-330 εκατ. ευρώ όπως είχε ανακοινωθεί νωρίτερα μέσα στο έτος).

|  |  |
| --- | --- |
| **Πωλήσεις (σε εκατ. ευρώ)** | *Ανά τομέα:* |
|  | A blue and red pie chart  AI-generated content may be incorrect. |

|  |  |
| --- | --- |
| **α-EBITDA (σε εκατ. ευρώ)** | *Ανά τομέα:* |
|  |  |

Σχολιάζοντας τις επιδόσεις του Ομίλου, ο κ. Αλέξης Αλεξίου, Διευθύνων Σύμβουλος της Cenergy Holdings, δήλωσε:

*«Η ισχυρή κερδοφορία και η συνεχής βελτίωση των περιθωρίων κέρδους κατά το πρώτο εξάμηνο του έτους επιβεβαιώνουν την αποτελεσματικότητα της στρατηγικής της Cenergy Holdings, που συνεχίζει σταθερά να δημιουργεί αξία. Και οι δύο επιχειρηματικοί τομείς κατέγραψαν ισχυρές επιδόσεις, οδηγώντας τα περιθώρια κέρδους του Ομίλου σε ιστορικά υψηλά επίπεδα. Ο τομέας των σωλήνων χάλυβα διατήρησε τη θετική δυναμική του, ολοκληρώνοντας με επιτυχία σημαντικά έργα, ενώ τα καλώδια συνέχισαν να επωφελούνται από την επέκταση των δικτύων ηλεκτρικής ενέργειας και την εκτέλεση προγραμματισμένων έργων ανανεώσιμων πηγών ενέργειας που έχουν αναλάβει, πετυχαίνοντας, για άλλη μια φορά, ισχυρές επιδόσεις.*

*Παραμένουμε σταθερά προσηλωμένοι στη δημιουργία μακροπρόθεσμης αξίας για τους μετόχους και τους πελάτες μας, μέσω της συνεπούς υλοποίησης της στρατηγικής μας. Κοιτώντας προς το μέλλον, είμαστε βέβαιοι ότι μπορούμε να διατηρήσουμε αυτή τη θετική πορεία. Το διαφοροποιημένο μας χαρτοφυλάκιο και οι στοχευμένες επενδύσεις αποτελούν βασικούς πυλώνες της ανάπτυξής μας και προσφέρουν ανθεκτικότητα εν μέσω των συνεχιζόμενων παγκόσμιων οικονομικών και γεωπολιτικών προκλήσεων.»*

**Επισκόπηση**

Η Cenergy Holdings συνέχισε την ανοδική της πορεία, με το αναπροσαρμοσμένο EBITDA να ανέρχεται σε 171 εκατ. ευρώ το πρώτο εξάμηνο του 2025, σημειώνοντας αύξηση 43% σε σύγκριση με το πρώτο εξάμηνο του 2024. Και οι δύο τομείς συνέβαλαν σημαντικά σε αυτή την επίδοση, με τον τομέα καλωδίων να συνεχίζει με ισχυρή κερδοφορία, καθώς εξακολούθησε να εκτελεί με επιτυχία το ιστορικά υψηλό ανεκτέλεστο υπόλοιπο παραγγελιών του, ενώ οι σωλήνες χάλυβα επωφελήθηκαν από τα βελτιωμένα περιθώρια κέρδους ενός ευνοϊκού μείγματος έργων, ξεπερνώντας ακόμα και το εξαιρετικό πρώτο εξάμηνο του 2024.

Η ζήτηση για τα προϊόντα καλωδίων παρέμεινε ικανοποιητική στηρίζοντας τις τιμές, ενώ τα ενεργειακά έργα και στους δύο τομείς εκτελέστηκαν ομαλά και αποτέλεσαν τον βασικό λόγο αύξησης της κερδοφορίας του Ομίλου. Τα ενοποιημένα κέρδη μετά από φόρους για την περίοδο έφτασαν τα 95 εκατ. ευρώ.

Τόσο η Hellenic Cables όσο και η Σωληνουργεία Κορίνθου συνέχισαν την έντονη εμπορική τους παρουσία, με νέες αναθέσεις έργων που διατήρησαν το συνολικό ανεκτέλεστο υπόλοιπο παραγγελιών πάνω από το όριο των 3 δισ. ευρώ (3,33 δισ. ευρώ στις 30 Ιουνίου 2025). Οι πρόσφατες αναθέσεις περιλαμβάνουν την προμήθεια αγωγού άνω των 180 χλμ. στο πλαίσιο του έργου Adriatica στην Ιταλία, τη σύμβαση «με το κλειδί στο χέρι» με τον διαχειριστή δικτύου της Γαλλίας RTE σε συνεργασία με την Asso.subsea για καλώδια μεταφοράς ενέργειας εναλλασσόμενου ρεύματος υψηλής τάσης 225kV για το υπεράκτιο αιολικό πάρκο Dunkerque στη Γαλλία, τον αγωγό χάλυβα LSAW μήκους 41 χλμ. για το έργο HyNet CCS στο Liverpool Bay του Ηνωμένου Βασιλείου και τη προμήθεια υποβρύχιων καλωδίων 230kV για το έργο επέκτασης Silver Run στις ΗΠΑ.

Στον **τομέα καλωδίων**, η πρόσφατα ενίσχυση της παραγωγικής δυναμικότητας στα υποβρύχια καλώδια συνέβαλε σημαντικά στην αξιοσημείωτη αύξηση τόσο των πωλήσεων όσο και της λειτουργικής κερδοφορίας, καθώς περισσότερα έργα από το ισχυρό ανεκτέλεστο υπόλοιπο παραγγελιών προχώρησαν με ταχείς ρυθμούς. Η υψηλή αξιοποίηση όλων των γραμμών παραγωγής συνεχίζει να ενισχύει τη συνολική απόδοση του τομέα. Παρά τις μικρές αρχικές καθυστερήσεις, οι νέες γραμμές παραγωγής στο εργοστάσιο της Κορίνθου έχουν πλέον ενσωματωθεί πλήρως και η μονάδα λειτουργεί με τη νέα αυξημένη παραγωγική της δυναμικότητα. Οι πωλήσεις από καλωδιακά έργα αυξήθηκαν κατά 63%, επιβεβαιώνοντας τη στρατηγική του Ομίλου για αύξηση προστιθέμενης αξίας αντί για όγκο πωλήσεων. Παράλληλα, τα καλώδια χαμηλής και μέσης τάσης διατήρησαν ικανοποιητικά περιθώρια κέρδους, συμβάλλοντας θετικά στα αποτελέσματα του τομέα. Όλα τα παραπάνω είχαν ως αποτέλεσμα την αύξηση κατά 52% του αναπροσαρμοσμένου EBITDA σε ετήσια βάση, το οποίο διαμορφώθηκε σε 121 εκατ. ευρώ. Το ανεκτέλεστο υπόλοιπο διατηρήθηκε σε υψηλά επίπεδα, στα 2,8 δισ. ευρώ, ενώ αναμένονται επιπλέον αναθέσεις μέχρι το τέλος του έτους. Τέλος, συνεχίστηκε το ευρύ επενδυτικό πρόγραμμα, με τις βασικές δαπάνες να αφορούν την επέκταση των εργοστασίων χερσαίων καλωδίων στη Θήβα και στον Ελεώνα Βοιωτίας (Ελλάδα), καθώς και τη νέα παραγωγική μονάδα στο Μέριλαντ των ΗΠΑ.

Ο **τομέας σωλήνων χάλυβα** παρουσίασε σημαντικά ισχυρότερη επίδοση το πρώτο εξάμηνο του 2025, με τις πωλήσεις να ανέρχονται σε 280 εκατ. ευρώ και το περιθώριο EBITDA να φτάνει σε ιστορικά υψηλά επίπεδα, στο 18,2%, έναντι 16,1% το αντίστοιχο διάστημα του 2024. Τα κέρδη προ φόρων αυξήθηκαν κατά 53% και διαμορφώθηκαν σε 40 εκατ. ευρώ. Το ανεκτέλεστο υπόλοιπο παραγγελιών παρέμεινε ισχυρό, στα 560 εκατ. ευρώ, ενώ η εισροή νέων παραγγελιών ύψους 350 εκατ. ευρώ ξεπέρασε τις πωλήσεις του εξαμήνου. Μεταξύ των έργων που εκτελέστηκαν περιλαμβάνονται το έργο βαθέων υδάτων Neptune της OMV Petrom στη Ρουμανία, το υπεράκτιο έργο Trion της Woodside Energy στον Κόλπο του Μεξικού, καθώς και έργα αγωγών με πιστοποίηση υδρογόνου για την Snam στην Ιταλία. Επιπλέον, ξεκίνησε η παραγωγή για νέα έργα, όπως το έργο της αποθήκευσης διοξειδίου του άνθρακα (CCS) NEP από την BP στη Βόρεια Θάλασσα. Τέλος, η Σωληνουργεία Κορίνθου ολοκλήρωσε με επιτυχία την εγκατάσταση και λειτουργία της νέας γραμμής εξωτερικής επένδυσης με σκυρόδεμα (CWC) στο εργοστάσιό της στη Θίσβη στην Ελλάδα.

**Οικονομική Επισκόπηση Ομίλου**

**Ανάλυση κερδοφορίας**

| ***Ποσά σε χιλιάδες ευρώ*** | **1ο εξ.**  **2025** | **1ο εξ.**  **2024** | **Μεταβολή (%)** | **2ο τριμ.**  **2025** | **2ο τριμ.**  **2024** | **Μεταβολή (%)** |
| --- | --- | --- | --- | --- | --- | --- |
| **Πωλήσεις** | **1.022.220** | **812.157** | ***26%*** | **534.319** | **416.418** | ***28%*** |
| Μικτό κέρδος | 185.099 | 132.644 | ***40%*** | 101.519 | 73.173 | ***39%*** |
| *Περιθώριο μικτού κέρδους (%)* | *18,1%* | *16,3%* | *178 μβ* | *19,0%* | *17,6%* | *143 μβ* |
| **Αναπροσαρμοσμένα κέρδη προ φόρων, χρηματοδοτικών, επενδυτικών αποτελεσμάτων και αποσβέσεων (α-EBITDA)** | **170.947** | **119.456** | ***43%*** | **95.218** | **65.043** | ***46%*** |
| *Περιθώριο α-EBITDA (%)* | *16,7%* | *14,7%* | *201 μβ* | *17,8%* | *15,6%* | *220 μβ* |
| **Κέρδη προ φόρων, χρηματοδοτικών, επενδυτικών αποτελεσμάτων και αποσβέσεων (EBITDA)** | 171.248 | 121.196 | ***41%*** | 92.917 | 67.661 | ***37%*** |
| *Περιθώριο EBITDA (%)* | *16,8%* | *14,9%* | *183 μβ* | *17,4%* | *16,2%* | *114 μβ* |
| **Αναπροσαρμοσμένα κέρδη προ φόρων, χρηματοδοτικών και επενδυτικών αποτελεσμάτων (α-EBIT)** | **152.549** | **102.890** | ***48%*** | **85.871** | **56.655** | ***52%*** |
| *Περιθώριο a-EBIT (%)* | *14,9%* | *12,7%* | *225 μβ* | *16,1%* | *13,6%* | *247 μβ* |
| **Κέρδη προ φόρων, χρηματοδοτικών και επενδυτικών αποτελεσμάτων (EBIT)** | 152.850 | 104.630 | ***46%*** | 83.569 | 59.273 | ***41%*** |
| *Περιθώριο EBIT (%)* | *15,0%* | *12,9%* | *207 μβ* | *15,6%* | *14,2%* | *141 μβ* |
| Καθαρό χρηματοοικονομικό κόστος | (29.300) | (31.747) | *-8%* | (14.209) | (14.770) | *-4%* |
| **Κέρδη προ φόρου εισοδήματος** | **123.550** | **72.883** | ***70%*** | **69.360** | **44.503** | ***56%*** |
| Κέρδη χρήσης μετά από φόρους | 95.256 | 56.463 | *69%* | 54.228 | 32.846 | *65%* |
| *Καθαρό περιθώριο κέρδους (%)* | *9,3%* | *7,0%* | *237 μβ* | *10,1%* | *7,9%* | *226 μβ* |
| Κέρδη μετά από φόρους και δικαιώματα μειοψηφίας | 95.255 | 56.459 | *69%* | 54.231 | 32.846 | *65%* |

*Πηγή: Ενοποιημένη Κατάσταση Αποτελεσμάτων (Παράρτημα Α) και ΕΜΑ (Παράρτημα Δ)*

|  |  |  |  |  |  |  |
| --- | --- | --- | --- | --- | --- | --- |
| ***Ποσά σε χιλιάδες ευρώ*** | **1ο εξ.**  **2025** | **1ο εξ.**  **2024** | **Μεταβολή (%)** | **2ο τριμ.**  **2025** | **2ο τριμ.**  **2024** | **Μεταβολή (%)** |
| ***Κέρδη ανά μετοχή*** | ***0,44875*** | ***0,29692*** | ***51%*** | ***0,25548*** | ***0,17274*** | ***48%*** |

Κατά το πρώτο εξάμηνο του 2025, ο Όμιλος κατέγραψε ισχυρά αποτελέσματα, με τις ενοποιημένες πωλήσεις να αυξάνονται κατά 26% σε ετήσια βάση, φτάνοντας **τα 1.022 εκατ. ευρώ**. Οι πωλήσεις του δεύτερου τριμήνου 2025 ήταν αυξημένες κατά 28% σε σύγκριση με το β΄ τρίμηνο του 2024 και κατά 10% σε σχέση με το α΄ τρίμηνο του 2025, αποτυπώνοντας τη συνεχή ανάπτυξη και στους δύο επιχειρηματικούς τομείς. Οι πωλήσεις στα καλώδια αυξήθηκαν κατά 33%, χάρη στο βελτιωμένο μείγμα και τις ισχυρές επιδόσεις και στις δύο υποκατηγορίες: +63% στα έργα και +17% στα προϊόντα καλωδίων ενέργειας και τηλεπικοινωνιών. Ο τομέας σωλήνων χάλυβα πέτυχε αύξηση πωλήσεων κατά 11% σε σχέση με το πρώτο εξάμηνο του 2024, διατηρώντας την θετική πορεία των τελευταίων δύο ετών.

Το βελτιωμένο μείγμα των έργων που εκτελέστηκε στον τομέα των σωλήνων χάλυβα, σε συνδυασμό με την αυξημένη συνεισφορά των έργων καλωδίων στις συνολικές πωλήσεις του τομέα συνέβαλαν στη σημαντική αύξηση του αναπροσαρμοσμένου περιθωρίου EBITDA με αποτέλεσμα το ενοποιημένο αναπροσαρμοσμένο EBITDA να ανέλθει σε 171 εκατ. ευρώ, καταγράφοντας αύξηση 43% σε σχέση με το πρώτο εξάμηνο του 2024. Τα περιθώρια κερδοφορίας για το δεύτερο τρίμηνο του 2025 ξεπέρασαν το 17%, συνεισφέροντας 95 εκατ. ευρώ στο αναπροσαρμοσμένο EBITDA και σημειώνοντας αύξηση 46% σε ετήσια βάση και 26% σε τριμηνιαία.

**Το καθαρό χρηματοοικονομικό κόστος** το πρώτο εξάμηνο του 2025 ανήλθε σε 29 εκατ. ευρώ, μειωμένο κατά 8% σε ετήσια βάση, έναντι 32 εκατ. ευρώ το αντίστοιχο διάστημα του 2024, λόγω των χαμηλότερων πιστωτικών περιθωρίων και της μείωσης των επιτοκίων αναφοράς. Οι ζημίες λόγω συναλλαγματικών διαφορών που σχετίζονται με τα ταμειακά διαθέσιμα του Ομίλου σε δολάρια για την επένδυση στο Μέριλαντ περιλαμβάνονται στα χρηματοοικονομικά έξοδα και ανήλθαν περίπου σε 7 εκατ. ευρώ το πρώτο εξάμηνο του 2025, έναντι μόλις 0,2 εκατ. ευρώ το πρώτο εξάμηνο του 2024. Εξαιρώντας αυτή την επίπτωση, τα καθαρά χρηματοοικονομικά έξοδα ήταν 29% χαμηλότερα σε σύγκριση με το πρώτο εξάμηνο του 2024.

Η ισχυρή λειτουργική επίδοση οδήγησε σε αύξηση των **κερδών προ φόρων** κατά 70% σε σχέση με το πρώτο εξάμηνο του 2024, ενώ τα **κέρδη μετά από φόρους** ξεπέρασαν τα 95 εκατ. ευρώ, αντιπροσωπεύοντας το 9,3% των πωλήσεων.

**Ενοποιημένη Κατάσταση Οικονομικής Θέσης (Απλουστευμένη)**

| *Ποσά σε χιλιάδες ευρώ* |  | **30 Ιουνίου 2025** |  | **31 Δεκεμβρίου 2024** |
| --- | --- | --- | --- | --- |
| **ΕΝΕΡΓΗΤΙΚΟ** |  |  |  |  |
| Ενσώματα πάγια |  | 944.971 |  | 850.478 |
| Άυλα πάγια |  | 40.760 |  | 40.902 |
| Συμμετοχές σε συγγενείς επιχειρήσεις |  | 34.660 |  | 31.913 |
| Λοιπά μη κυκλοφορούντα περιουσιακά στοιχεία |  | 23.045 |  | 25.347 |
| **Μη κυκλοφορούν ενεργητικό** |  | **1.043.436** |  | **948.640** |
| Αποθέματα |  | 492.379 |  | 505.580 |
| Εμπορικές και λοιπές απαιτήσεις |  | 183.898 |  | 139.588 |
| Συμβατικά περιουσιακά στοιχεία |  | 391.212 |  | 242.572 |
| Ταμειακά διαθέσιμα και ισοδύναμα |  | 343.715 |  | 442.461 |
| Λοιπά κυκλοφορούντα περιουσιακά στοιχεία |  | 42.430 |  | 23.546 |
| **Κυκλοφορούν ενεργητικό** |  | **1.453.634** |  | **1.353.747** |
| **ΣΥΝΟΛΟ ΕΝΕΡΓΗΤΙΚΟΥ** |  | **2.497.070** |  | **2.302.387** |
| **ΙΔΙΑ ΚΕΦΑΛΑΙΑ** |  | **780.610** |  | **710.897** |
| **ΥΠΟΧΡΕΩΣΕΙΣ** |  |  |  |  |
| Δάνεια |  | 184.584 |  | 243.480 |
| Υποχρεώσεις από μισθώσεις |  | 5.707 |  | 6.315 |
| Αναβαλλόμενες φορολογικές υποχρεώσεις |  | 68.598 |  | 61.013 |
| Λοιπές μακροπρόθεσμες υποχρεώσεις |  | 18.405 |  | 22.473 |
| **Μακροπρόθεσμες υποχρεώσεις** |  | **277.295** |  | **333.281** |
| Δάνεια |  | 493.616 |  | 342.048 |
| Υποχρεώσεις από μισθώσεις |  | 3.028 |  | 2.837 |
| Εμπορικές και λοιπές υποχρεώσεις |  | 630.263 |  | 667.000 |
| Συμβατικές υποχρεώσεις |  | 249.226 |  | 200.853 |
| Λοιπές βραχυπρόθεσμες υποχρεώσεις |  | 63.032 |  | 45.472 |
| **Βραχυπρόθεσμες υποχρεώσεις** |  | **1.439.165** |  | **1.258.209** |
| **ΣΥΝΟΛΟ ΥΠΟΧΡΕΩΣΕΩΝ** |  | **1.716.460** |  | **1.591.490** |
| **ΣΥΝΟΛΟ ΙΔΙΩΝ ΚΕΦΑΛΑΙΩΝ ΚΑΙ ΥΠΟΧΡΕΩΣΕΩΝ** |  | **2.497.070** |  | **2.302.387** |

*\*Πηγή: Ενοποιημένη Κατάσταση Οικονομικής Θέσης (Παράρτημα Γ)*

**Οι συνολικές κεφαλαιουχικές δαπάνες** του Ομίλου ανήλθαν σε 119 εκατ. ευρώ το πρώτο εξάμηνο του 2025, από τα οποία τα 108 εκατ. ευρώ αφορούσαν τον τομέα καλωδίων, με το υπόλοιπο ποσό να κατανέμεται στον τομέα των σωλήνων χάλυβα, καθώς ο πρώτος συνεχίζει την υλοποίηση του επενδυτικού του προγράμματος για την ενίσχυση της παραγωγικής δυναμικότητας, ώστε να ανταποκριθεί στην ισχυρή ζήτηση.

**Το κεφάλαιο κίνησης[[3]](#footnote-4)** αυξήθηκε κατά 157 εκατ. ευρώ και ανήλθε σε 151 εκατ. ευρώ στις 30 Ιουνίου 2025, έναντι αρνητικού επιπέδου -6 εκατ. ευρώ στο τέλος του 2024. Η εξέλιξη αυτή ήταν αναμενόμενη και οφείλεται κυρίως στο χρονοδιάγραμμα των πληρωμών «οροσήμων» (milestone payments) για έργα που βρίσκονται σε εξέλιξη. Για την κάλυψη τόσο των κεφαλαιουχικών δαπανών όσο και των αυξημένων αναγκών σε κεφάλαιο κίνησης, ο Όμιλος αξιοποίησε τα ταμειακά του διαθέσιμα καθώς και μη χρησιμοποιημένες πιστωτικές γραμμές. Όπως είχε ήδη επισημανθεί στις προηγούμενες οικονομικές καταστάσεις, η μελλοντική εξέλιξη του κεφαλαίου κίνησης θα εξαρτηθεί σε μεγάλο βαθμό από το χρονοδιάγραμμα των προκαταβολών και των άλλων πληρωμών στα πλαίσια των ενεργειακών έργων που εκτελεί ο Όμιλος, καθώς και από την εξέλιξη των διεθνών τιμών των πρώτων υλών.

Ο συνδυασμός σημαντικών κεφαλαιουχικών δαπανών και αυξημένων απαιτήσεων σε κεφάλαιο κίνησης κυρίως από τον τομέα καλωδίων οδήγησε σε αύξηση του **καθαρού δανεισμού**, ο οποίος διαμορφώθηκε σε 343 εκατ. ευρώ στις 30 Ιουνίου 2025, αυξημένος κατά 191 εκατ. ευρώ σε σχέση με τα επίπεδα στο τέλος του 2024. Οι ταμειακές εισροές από την Αύξηση Μετοχικού Κεφαλαίου του Οκτωβρίου 2024 εξακολουθούν να ενισχύουν θετικά τη χρηματοοικονομική θέση του Ομίλου, με τη μητρική να εμφανίζει καθαρά ταμειακά διαθέσιμα ύψους 162 εκατ. ευρώ στο τέλος του εξαμήνου.

**Οικονομικές επιδόσεις ανά επιχειρηματικό τομέα**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| *Ποσά σε*  *χιλιάδες ευρώ* | **Πωλήσεις** | | **EBITDA** | | **a-EBITDA** | | **EBIT** | | **Κέρδη προ φόρων** | |
| **Τομέας** | **1ο εξ. 2025** | **1ο εξ 2024** | **1ο εξ. 2025** | **1ο εξ. 2024** | **1ο εξ. 2025** | **1ο εξ. 2024** | **1ο εξ. 2025** | **1ο εξ. 2024** | **1ο εξ. 2025** | **1ο εξ. 2024** |
| Καλώδια | 742.442 | 560.086 | 120.943 | 81.125 | 120.665 | 79.385 | 108.185 | 69.540 | 87.844 | 47.088 |
| Σωλήνες Χάλυβα | 279.779 | 252.071 | 50.832 | 40.583 | 50.809 | 40.583 | 45.198 | 35.604 | 40.189 | 26.220 |
| Λοιπές δραστηριότητες | - | - | (526) | (511) | (526) | (511) | (533) | (515) | (4.483) | (425) |
| **Σύνολο** | **1.022.220** | **812.157** | **171.248** | **121.196** | **170.947** | **119.456** | **152.850** | **104.630** | **123.550** | **72.883** |

*Πηγή: Συνοπτική Ενοποιημένη Κατάσταση Αποτελεσμάτων (Παράρτημα A), Χρηματοοικονομική Πληροφόρηση ανά τομέα(Παράρτημα Β) και ΕΜΑ (Παράρτημα Δ)*

**Καλώδια**

**Ο τομέας καλωδίων** κατέγραψε ισχυρή επίδοση κατά το πρώτο εξάμηνο του 2025, με τις πωλήσεις να ανέρχονται σε 742 εκατ. ευρώ, αυξημένες κατά 33% σε ετήσια βάση. Όπως ήδη αναφέρθηκε, η αύξηση οφείλεται στην εκτέλεση καλωδιακών έργων, που παρουσίασε εντυπωσιακή αύξηση κατά 63% σε σχέση με το πρώτο εξάμηνο του 2024, λόγω της πρόσφατης επέκτασης παραγωγικής δυναμικότητας και της στρατηγικής προς δραστηριότητες υψηλής προστιθέμενης αξίας. Το αναπροσαρμοσμένο EBITDA ανήλθε σε 121 εκατ. ευρώ (+52% σε ετήσια βάση), με τα περιθώρια κέρδους να ανέρχονται σε 16,3% έναντι 14,2% την αντίστοιχη περίοδο του προηγούμενου έτους. Η βελτίωση οφείλεται στην αυξημένη συνεισφορά των καλωδιακών έργων στα έσοδα του τομέα και στη σταθερά υψηλή κερδοφορία αυτών. Από την άλλη πλευρά, η σταθερή ζήτηση για προϊόντα καλωδίων βοήθησε να διατηρηθούν τα περιθώρια κέρδους σε ικανοποιητικά επίπεδα.

Κατά τη διάρκεια του 2025, η Hellenic Cables συνέχισε την επιτυχημένη συμμετοχή της σε διαγωνισμούς, εξασφαλίζοντας **νέες σημαντικές αναθέσεις**:

* Σύμβαση «με το κλειδί στο χέρι» σε κοινοπραξία με την Asso.subsea από τη Réseau de Transport d'Électricité (RTE) για καλώδια μεταφοράς ενέργειας εναλλασσόμενου ρεύματος υψηλής τάσης 225kV του υπεράκτιου αιολικού πάρκου Dunkerque στη Γαλλία.
* Ανάθεση για τον σχεδιασμό, την κατασκευή και τις δοκιμές υποβρυχίων καλωδίων 230kV, καθώς και την προμήθεια εξαρτημάτων και ανταλλακτικών για το έργο επέκτασης Silver Run στις ΗΠΑ.
* Συμβάσεις-πλαίσιο με ευρωπαϊκούς διαχειριστές συστημάτων μεταφοράς (TSOs) για καλώδια χαμηλής και μέσης τάσης.

Συνολικά, η Hellenic Cables, παρά τις προκλήσεις ενός ασταθούς μακροοικονομικού περιβάλλοντος, εξασφάλισε νέες παραγγελίες ύψους άνω των 200 εκατ. ευρώ, τόσο για έργα όσο και για συμβάσεις-πλαίσιο. Ως αποτέλεσμα, το **ανεκτέλεστο υπόλοιπο παραγγελιών** του τομέα διαμορφώθηκε σε περίπου **2,8 δισ. ευρώ** στις 30 Ιουνίου 2025 (3 δισ. ευρώ στις 31.12.2024).

Ταυτόχρονα, κατά το πρώτο εξάμηνο του 2025, παραδόθηκαν επιτυχώς, εξ ολοκλήρου ή μερικώς, αρκετά έργα. Μεταξύ αυτών, σημαντική πρόοδος σημειώθηκε στην εγκατάσταση των καλωδίων 220kV για το έργο Ostwind 3 στη Γερμανία για λογαριασμό της 50Hertz, ενώ ολοκληρώθηκε η παραγωγή των καλωδίων export και inter-array για το υπεράκτιο αιολικό πάρκο Thor στη Δανία. Επίσης, προχώρησε η παραγωγή καλωδίων για άλλα έργα, όπως τα export καλώδια για το Baltyk II στην Πολωνία, τη διασύνδεση της πλατφόρμας DolWin Kappa στη Γερμανία, τα inter-array καλώδια για το «Eoliennes en Mer – Dieppe Le Tréport» στη Γαλλία, καθώς και για το East Anglia 3 στο Ηνωμένο Βασίλειο.

Το καθαρό χρηματοοικονομικό κόστος μειώθηκε κατά 9% σε ετήσια βάση και ανήλθε σε 20 εκατ. ευρώ, λόγω των χαμηλότερων επιτοκίων, παρά τις αυξημένες ανάγκες χρηματοδότησης των επενδυτικών προγραμμάτων, κυρίως στις μονάδες παραγωγής χερσαίων καλωδίων. Τα κέρδη προ φόρων σχεδόν διπλασιάστηκαν, σε 88 εκατ. ευρώ έναντι 47 εκατ. ευρώ το πρώτο εξάμηνο του 2024, ενώ τα καθαρά κέρδη μετά από φόρους ανήλθαν σε 67 εκατ. ευρώ (από 35 εκατ. ευρώ το α’ εξάμηνο 2024).

Ο καθαρός δανεισμός του τομέα διαμορφώθηκε σε 491 εκατ. ευρώ στις 30 Ιουνίου 2025, επηρεασμένος από τις αυξημένες ανάγκες σε κεφάλαιο κίνησης και τη συνέχιση των επενδύσεων. Οι κεφαλαιουχικές δαπάνες για το πρώτο εξάμηνο του 2025 ανήλθαν συνολικά σε 108 εκατ. ευρώ και κατανέμονται ως εξής:

* 49 εκατ. ευρώ για την τελική φάση της επέκτασης στο εργοστάσιο υποβρύχιων καλωδίων στην Κόρινθο,
* 40 εκατ. ευρώ για αναβαθμίσεις στις δύο μονάδες χερσαίων καλωδίων στην Ελλάδα: εγκατάσταση νέων γραμμών παραγωγής και εξοπλισμού στο εργοστάσιο της Θήβας, ώστε να καταστεί υπερσύγχρονη μονάδα παραγωγής καλωδίων μέσης, υψηλής και υπερυψηλής τάσης (η ολοκλήρωση αναμένεται έως το τέλος του έτους), και συνέχιση επενδύσεων στο εργοστάσιο του Ελεώνα Βοιωτίας για την ενίσχυση της αποδοτικότητας και παραγωγικότητας,
* 4 εκατ. ευρώ για βελτιώσεις στο εργοστάσιο στο Βουκουρέστι και
* 15 εκατ. ευρώ για την έναρξη εργασιών στη νέα μονάδα παραγωγής χερσαίων καλωδίων στο Μέριλαντ των ΗΠΑ.

**Σωλήνες Χάλυβα**

**Ο τομέας των σωλήνων χάλυβα** διατήρησε τη θετική δυναμική του 2024, καταγράφοντας περαιτέρω αύξηση των πωλήσεων στο πρώτο εξάμηνο του 2025. Οι πωλήσεις έφτασαν τα 280 εκατ. ευρώ, από 252 εκατ. ευρώ το α΄ εξάμηνο του 2024, ενώ το αναπροσαρμοσμένο EBITDA ανήλθε σε περίπου 51 εκατ. ευρώ, έναντι 41 εκατ. ευρώ την αντίστοιχη περσινή περίοδο. Το περιθώριο κέρδους σε όρους αναπροσαρμοσμένου EBITDA διαμορφώθηκε σε ιστορικά υψηλά επίπεδα και ανήλθε σε 18,2%, σχεδόν δύο ποσοστιαίες μονάδες υψηλότερο από το α΄ εξάμηνο του 2024.

Η επίδοση αυτή οφείλεται σε επιλεγμένες επενδύσεις για την ενίσχυση της παραγωγικής δυναμικότητας, οι οποίες επέτρεψαν την αύξηση των όγκων παραγωγής, καθώς και στο βελτιωμένο μείγμα εκτέλεσης έργων με υψηλότερα περιθώρια κέρδους. Οι σταθερά υψηλές τιμές ενέργειας και η ανάγκη εναλλακτικών διαδρομών για το φυσικό αέριο διατήρησαν τη ζήτηση για σωλήνες με αποτέλεσμα τόσο την επανεκκίνηση πολλών έργων αγωγών, όσο και την επίσπευση υλοποίησης άλλων, σε ευθυγράμμιση με τη στρατηγική της ενεργειακής μετάβασης.

Κατά το πρώτο εξάμηνο του 2025, η Σωληνουργεία Κορίνθου παρήγαγε σωλήνες για σημαντικά έργα, όπως:

* τον υποθαλάσσιο αγωγό φυσικού αερίου Neptun deep της OMV Petrom στη Ρουμανία (162 χλμ. σωλήνων ευθείας ραφής βυθισμένου τόξου – LSAW – διαμέτρου 30 ιντσών),
* έργα για τη Snam στην Ιταλία, περιλαμβανομένων τμημάτων του αγωγού φυσικού αερίου Adriatica, με σωλήνες πιστοποιημένους για μεταφορά υδρογόνου έως και 100%,
* έργα σωλήνων μεγάλων διαμέτρων για πελάτες στις ΗΠΑ και το Ισραήλ, καθώς και υποθαλάσσιους αγωγούς HFW για έργα στη Βόρεια και Νορβηγική Θάλασσα.

Στις 30 Ιουνίου 2025, το ανεκτέλεστο υπόλοιπο παραγγελιών του τομέα ανήλθε στα 560 εκατ. ευρώ, αυξημένο σημαντικά από τα 430 εκατ. ευρώ στο τέλος του 2024. Η αύξηση αυτή ενσωματώνει τις νέες σημαντικές αναθέσεις που ενισχύουν περαιτέρω τη θέση της εταιρείας στην αγορά. Μεταξύ αυτών περιλαμβάνονται:

* 41 χλμ. σωλήνων LSAW για το υπεράκτιο τμήμα του αγωγού μεταφοράς CO₂ HyNet στο Λίβερπουλ του Ηνωμένου Βασιλείου, που θα υλοποιηθεί από την ENI – έργο στρατηγικής σημασίας για τους στόχους μείωσης των εκπομπών άνθρακα της χώρας,
* νέα έργα/τμήματα από τη Snam για τον αγωγό φυσικού αερίου Adriatica στην Ιταλία.

Επιπλέον αναθέσεις σε ΗΠΑ, Ηνωμένο Βασίλειο και Ολλανδία επιβεβαιώνουν τη διαρκή ανταγωνιστικότητα του τομέα στην παροχή ολοκληρωμένων λύσεων υψηλής απόδοσης σε αγωγούς.

Το καθαρό χρηματοοικονομικό κόστος μειώθηκε σημαντικά κατά 47% σε ετήσια βάση και ανήλθε σε μόλις 5 εκατ. ευρώ, λόγω των βελτιωμένων επιτοκίων αλλά και του χαμηλότερου επιπέδου καθαρού δανεισμού συγκριτικά με την αντίστοιχη περσινή περίοδο. Τα κέρδη προ φόρων αυξήθηκαν στα 40 εκατ. ευρώ από 26 εκατ. ευρώ το α΄ εξάμηνο του 2024, ενώ τα καθαρά κέρδη μετά φόρων αυξήθηκαν κατά 51% και διαμορφώθηκαν σε περίπου 33 εκατ. ευρώ. Τόσο η αποδοτική λειτουργία των παραγωγικών μονάδων, όσο και η πειθαρχημένηοικονομική διαχείριση είναι καταλύτες για την επίτευξη αυτής της επίδοσης.

Ο καθαρός δανεισμός του τομέα παρέμεινε σταθερός στα 14,5 εκατ. ευρώ στις 30 Ιουνίου 2025 (15 εκατ. ευρώ στις 31 Δεκεμβρίου 2024), καθώς η ισχυρή κερδοφορία εξισορρόπησε την αύξηση του κεφαλαίου κίνησης (17 εκατ. ευρώ από 6 εκατ. ευρώ στο τέλος του 2024). Ο τομέας χρηματοδότησε με ιδία κεφάλαια στοχευμένες κεφαλαιουχικές δαπάνες ύψους 10,5 εκατ. ευρώ κατά το πρώτο εξάμηνο, με σημαντικότερη την επιτυχή έναρξη λειτουργίας της νέας μονάδας επικάλυψης σκυροδέματος (Concrete Weight Coating – CWC) στις εγκαταστάσεις της εταιρείας στη Θίσβη. Η υπερσύγχρονη αυτή γραμμή ενισχύει σημαντικά τη δυνατότητα της εταιρείας να προσφέρει πλήρως ολοκληρωμένες λύσεις υποθαλάσσιων αγωγών από έναν ενιαίο χώρο παραγωγής, εδραιώνοντας περαιτέρω τη στρατηγική της θέση στην παγκόσμια αγορά ενεργειακών υποδομών.

**Προοπτικές**

Ο **τομέας καλωδίων** διατηρεί ισχυρές προοπτικές τόσο για το υπόλοιπο του 2025, όσο και για το μεσοπρόθεσμο μέλλον, καθώς το ανεκτέλεστο υπόλοιπο παραγγελιών συνεχίζει να παραμένει σε υψηλά επίπεδα. Ο τομέας έχει ήδη ολοκληρώσει την επέκταση της παραγωγικής του δυναμικότητας για υποβρύχια καλώδια, προχωρά ενεργά την ενίσχυση των παραγωγικών του γραμμών για χερσαία καλώδια στην Ελλάδα και συνεχίζει την υλοποίηση της στρατηγικής του επένδυσης στην αγορά χερσαίων καλωδίων των Ηνωμένων Πολιτειών. Η αυξημένη παραγωγή ενέργειας από Α.Π.Ε., η αυξανόμενη ζήτηση ηλεκτρικής ενέργειας και οι βελτιώσεις στα ηλεκτρικά δίκτυα είναι ορισμένες από τις κύριες τάσεις, τουλάχιστον για την επόμενη δεκαετία. Με τη σειρά τους, οι τάσεις αυτές έχουν αναδείξει τη στρατηγική σημασία ολόκληρου του τομέα καλωδίων, τροφοδοτώντας σχέδια επέκτασης και ενισχύοντας περαιτέρω το ανεκτέλεστο παραγγελιών. Τέλος, η ζήτηση για προϊόντα καλωδίων (χαμηλής και μέσης τάσης και καλώδια τηλεπικοινωνιών) παραμένει ισχυρή και οι παραγγελίες αυξάνονται μέσω της ανάθεσης μακροπρόθεσμων συμβάσεων-πλαισίων, ενδυναμώνοντας την αναπτυξιακή πορεία του τομέα.

**Ο τομέας σωλήνων χάλυβα** συνεχίζει να διατηρεί ισχυρή θέση στην αγορά, στηριζόμενος στην υψηλή αξιοποίηση της παραγωγικής του δυναμικότητας, τη βελτιωμένη κερδοφορία και το συνεχώς ανανεούμενο με νέα στρατηγικά έργα ανεκτέλεστο υπόλοιπο. Οι πρόσφατες επενδύσεις για αύξηση της παραγωγικής δυναμικότητας, η βελτιστοποίηση της παραγωγής και οι προηγμένες καθετοποιημένες δυνατότητες έχουν δημιουργήσει τις προϋποθέσεις για την αξιοποίηση νέων ευκαιριών. Κοιτώντας μπροστά, η Σωληνουργεία Κορίνθου αναμένει ότι η αγορά των αερίων καυσίμων θα συνεχίσει να αναπτύσσεται καθώς αποτελεί θα αποτελέσει το κύριο μεταβατικό καύσιμο και θα οδηγήσει βραχυπρόθεσμα σε έργα αγωγών δέσμευσης και αποθήκευσης διοξειδίου του άνθρακα (CCS) και μεσοπρόθεσμα σε έργα υποδομής υδρογόνου, τομείς στους οποίους η Σωληνουργεία Κορίνθου έχει ήδη εδραιωθεί ως ηγέτης της αγοράς.

Η Cenergy Holdings λαμβάνοντας υπόψιν το ισχυρό ανεκτέλεστο υπόλοιπο παραγγελιών και την υψηλή κερδοφορία του πρώτου εξαμήνου 2025 εκτιμά ότι το αναπροσαρμοσμένο EBITDA για το 2025 θα κυμανθεί μεταξύ 310 και 340 εκατ. ευρώ. Οι οικονομικές προοπτικές βασίζονται σε ορισμένες παραδοχές, οι οποίες περιλαμβάνουν: (α) την ομαλή εκτέλεση των ενεργειακών έργων και στους δύο τομείς, (β) την απουσία περαιτέρω σημαντικών αλλαγών στις διεθνείς εμπορικές πολιτικές (δασμοί) και (γ) τον περιορισμένο οικονομικό αντίκτυπο από γεωπολιτικές αβεβαιότητες, μακροοικονομική μεταβλητότητα, διαταραχές στην εφοδιαστική αλυσίδα ή άλλους εξωγενείς κραδασμούς.

**Μεταγενέστερα Γεγονότα**

Δεν υπάρχουν μεταγενέστερα γεγονότα που να επηρεάζουν τις Συνοπτικές Ενδιάμεσες Ενοποιημένες Οικονομικές Καταστάσεις.

**Έκθεση του Ελεγκτή**

Όλα τα στοιχεία και οι πίνακες που περιέχονται στο παρόν δελτίο τύπου έχουν αντληθεί από τις μη ελεγμένες Συνοπτικές Ενοποιημένες Ενδιάμεσες Οικονομικές Καταστάσεις της Cenergy Holdings για το πρώτο εξάμηνο του 2025, οι οποίες έχουν συνταχθεί σύμφωνα με το ΔΛΠ 34 Ενδιάμεση χρηματοοικονομική πληροφόρηση, όπως έχει υιοθετηθεί από την Ευρωπαϊκή Ένωση.

Ο νόμιμος ελεγκτής, PwC Bedrijfsrevisoren BV / Reviseurs d'Entreprises SRL, εκπροσωπούμενος από τον Alexis Van Bavel, έχει επισκοπήσει αυτές τις Συνοπτικές Ενοποιημένες Ενδιάμεσες Οικονομικές Καταστάσεις και κατέληξε στο συμπέρασμα ότι με βάση την επισκόπηση, δεν έχει περιέλθει τίποτα στην αντίληψή του που θα τους έκανε να πιστεύουν ότι οι Συνοπτικές Ενοποιημένες Ενδιάμεσες Οικονομικές Καταστάσεις δεν έχουν καταρτιστεί, από κάθε ουσιώδη άποψη, σύμφωνα με το ΔΛΠ 34, όπως έχει υιοθετηθεί από την Ευρωπαϊκή Ένωση.

Για τις Συνοπτικές Ενοποιημένες Ενδιάμεσες Οικονομικές Καταστάσεις του πρώτου εξαμήνου του 2025 και την έκθεση επισκόπησης του νόμιμου ελεγκτή, ανατρέξτε στην ιστοσελίδα της Cenergy Holdings [www.cenergyholdings.com](http://www.cenergyholdings.com).

**Οικονομικό ημερολόγιο**

| Δημοσίευση / Γεγονός | Ημερομηνία |
| --- | --- |
| Ενημέρωση αναλυτών για αποτελέσματα 1ου εξαμήνου 2025 | 18 Σεπτεμβρίου 2025 |
| Αποτελέσματα 3ου τριμήνου 2025 | 19 Νοεμβρίου 2025 |
| Ενημέρωση αναλυτών για αποτελέσματα 3ου τριμήνου 2025 | 20 Νοεμβρίου 2025 |
| Ετήσια αποτελέσματα 2025 - Δελτίο Τύπου | 4 Μαρτίου 2026 |
| Ενημέρωση αναλυτών για αποτελέσματα χρήσης 2025 | 5 Μαρτίου 2026 |
| Τακτική Γενική Συνέλευση 2026 | 26 Μαΐου 2026 |

*ΔΗΛΩΣΗ ΑΠΟΠΟΙΗΣΗΣ ΕΥΘΥΝΗΣ: Τυχόν δηλώσεις για μελλοντικές εκτιμήσεις που ενδεχομένως συμπεριλαμβάνονται στο παρόν δελτίο τύπου αφορούν ή βασίζονται στις τρέχουσες προσδοκίες, στον σχεδιασμό και στην αντίληψη της διοίκησης της εταιρείας μας σχετικά, μεταξύ άλλων, με τα μελλοντικά αποτελέσματα των δραστηριοτήτων της Cenergy Holdings, την οικονομική θέση, την ρευστότητα, τις προοπτικές, την ανάπτυξη, την στρατηγική ή τις εξελίξεις σχετικά με τις αγορές στις οποίες δραστηριοποιούνται οι θυγατρικές της. Τέτοιες δηλώσεις για μελλοντικές εκτιμήσεις θα πρέπει να αντιμετωπίζονται ως απεικόνιση των πληροφοριών, των στοιχείων και των αντιλήψεων κατά την ημερομηνία δημοσίευσης του παρόντος δελτίου τύπου. Ως εκ τούτου, σας προτρέπουμε να μην βασίζεστε υπέρ του δέοντος σε αυτές, δεδομένου ότι εκ φύσεως, οι δηλώσεις για μελλοντικές εκτιμήσεις υπόκεινται σε κινδύνους, αβεβαιότητες και υποθέσεις που θα μπορούσαν ουσιωδώς να μεταβάλλουν τα πραγματικά αποτελέσματα ή τα μελλοντικά γεγονότα σε σύγκριση με όσα διατυπώνονται ή υπονοούνται με αυτές. Το αποτέλεσμα και οι χρηματοοικονομικές επιπτώσεις από τις αντιλήψεις, τις προθέσεις και τα γεγονότα που περιγράφονται στο παρόν μπορεί να επηρεαστούν αρνητικά από αυτούς τους κινδύνους, τις αβεβαιότητες και τις υποθέσεις. Οι δηλώσεις για μελλοντικές εκτιμήσεις που περιέχονται στο παρόν δελτίο τύπου και σχετίζονται με τάσεις ή τρέχουσες δραστηριότητες, δεν θα πρέπει να θεωρούνται ως έκθεση της μελλοντικής θέσης των τάσεων και των δραστηριοτήτων αυτών. Ουδεμία υποχρέωση αναλαμβάνουμε για να ενημερώσουμε ή να αναθεωρήσουμε τυχόν δηλώσεις για μελλοντικές εκτιμήσεις, είτε ως αποτέλεσμα νέων πληροφοριών είτε ως αποτέλεσμα εξελίξεων, μελλοντικών γεγονότων ή άλλων. Οι πληροφορίες που περιλαμβάνονται στο παρόν δελτίο τύπου μπορεί να μεταβληθούν χωρίς ειδοποίηση. Ο αναγνώστης δεν θα πρέπει να βασίσει παράγωγη αναφορά στη βάση των πληροφοριών που περιέχονται στο παρόν, οι οποίες δεν καλύπτονται από έμμεση ή ευθεία εγγύηση σχετικά με το δίκαιο, ακριβές, εύλογο και πλήρες αυτών. Το παρόν δελτίο τύπου συντάχθηκε στην αγγλική γλώσσα και έχει μεταφραστεί στην γαλλική και την ελληνική γλώσσα. Σε περίπτωση αποκλίσεων μεταξύ των εκδόσεων, επικρατούσα θεωρείται η αγγλική έκδοση.*

**Σχετικά με τη Cenergy Holdings**

*Η Cenergy Holdings είναι μια Βέλγικη εταιρεία συμμετοχών εισηγμένη τόσο στο Χρηματιστήριο των Βρυξελλών όσο και στο Χρηματιστήριο των Αθηνών, επενδύοντας σε κορυφαίες βιομηχανικές εταιρείες, εστιάζοντας στην αυξανόμενη παγκόσμια ζήτηση μεταφοράς ενέργειας, ανανεώσιμων πηγών ενέργειας και μετάδοσης δεδομένων. Το χαρτοφυλάκιο της Cenergy Holdings αποτελείται από τη Σωληνουργεία Κορίνθου και τη Hellenic Cables, εταιρείες που βρίσκονται στην πρώτη γραμμή των αντίστοιχων τομέων ανάπτυξης. Η Hellenic Cables είναι ένας από τους μεγαλύτερους παραγωγούς καλωδίων στην Ευρώπη, κατασκευάζοντας καλώδια ισχύος και τηλεπικοινωνιών καθώς και υποβρύχια καλώδια. Η Σωληνουργεία Κορίνθου είναι παγκόσμιος ηγέτης στην κατασκευή σωλήνων χάλυβα για τον τομέα ενέργειας και σημαντικός παραγωγός κοίλων τμημάτων χάλυβα για τον κατασκευαστικό τομέα. Για περισσότερες πληροφορίες σχετικά με την εταιρεία μας, παρακαλώ επισκεφθείτε την ιστοσελίδα μας* [*www.cenergyholdings.com*](http://www.cenergyholdings.com)*.*

**Επικοινωνία**

Για περισσότερες πληροφορίες, μπορείτε να επικοινωνείτε:

**Σοφία Ζαΐρη**

**Διευθύντρια Επενδυτικών Σχέσεων**

Τηλ: +30 210 678 7111, +30 210 678 7773

Email: [ir@cenergyholdings.com](mailto:ir@cenergyholdings.com)

**Παράρτημα A – Συνοπτική Ενοποιημένη Κατάσταση Αποτελεσμάτων**

|  |  |  |  |
| --- | --- | --- | --- |
|  | **Για το εξάμηνο που έληξε την 30ή Ιουνίου** | | |
| *Ποσά σε χιλιάδες ευρώ* | **2025** |  | **2024** |
| **Πωλήσεις** | 1.022.220 |  | 812.157 |
| Κόστος πωληθέντων | (837.121) |  | (679.513) |
| **Μικτό κέρδος** | **185.099** |  | **132.644** |
| Λοιπά έσοδα | 2.412 |  | 4.122 |
| Έξοδα διάθεσης | (8.649) |  | (8.817) |
| Έξοδα διοίκησης | (25.845) |  | (20.572) |
| Ζημία απομείωσης απαιτήσεων και συμβατικών περιουσιακών στοιχείων | (65) |  | (68) |
| Λοιπά έξοδα | (1.587) |  | (3.090) |
| **Λειτουργικά κέρδη** | **151.366** |  | **104.220** |
| Χρηματοοικονομικά έσοδα | 3.685 |  | 595 |
| Χρηματοοικονομικά έξοδα | (32.985) |  | (32.341) |
| **Καθαρά χρηματοοικονομικά έξοδα** | **(29.300)** |  | **(31.747)** |
| Κέρδη από συγγενείς επιχειρήσεις, καθαρά από φόρους | 1.484 |  | 410 |
| **Κέρδη προ φόρων** | **123.550** |  | **72.883** |
| Φόρος εισοδήματος | (28.294) |  | (16.421) |
| **Κέρδη περιόδου** | **95.256** |  | **56.463** |
|  |  |  |  |
| **Κέρδη αποδιδόμενα σε:** |  |  |  |
| Μετόχους της Εταιρείας | 95.255 |  | 56.459 |
| Δικαιώματα μειοψηφίας | 1 |  | 4 |
|  | **95.256** |  | **56.463** |

**Παράτημα Β - Χρηματοοικονομική Πληροφόρηση ανά τομέα**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *Ποσά σε χιλιάδες ευρώ* | **Καλώδια** | | **Σωλήνες Χάλυβα** | | **Λοιπές δραστηριότητες** | | **Σύνολο** | |
|  | **1ο εξ. 2025** | **1ο εξ. 2024** | **1ο εξ. 2025** | **1ο εξ. 2024** | **1ο εξ. 2025** | **1ο εξ. 2024** | **1ο εξ. 2025** | **1ο εξ. 2024** |
| **Πωλήσεις** | **742.442** | **560.086** | **279.779** | **252,071** | **-** | **-** | **1.022.220** | **812.157** |
| **Μικτό κέρδος** | 131.214 | 88.255 | 53.884 | 44,389 | - | - | 185.099 | 132.644 |
| **Λειτουργικά κέρδη / (ζημιές)** | 108.185 | 69.540 | 44.904 | 35,945 | (1.722) | (1.266) | 151.366 | 104.220 |
| Χρηματοοικονομικά έσοδα | 573 | 336 | 302 | 165 | 2.809 | 93 | 3.685 | 595 |
| Χρηματοοικονομικά έξοδα | (20.914) | (22.788) | (5.311) | (9,550) | (6.760) | (3) | (32.985) | (32.341) |
| Κέρδη / (ζημιές) από συγγενείς επιχειρήσεις, καθαρά από φόρους | - | - | 295 | (341) | 1.190 | 751 | 1.484 | 410 |
| **Κέρδη / (ζημιές) προ φόρων** | **87.844** | **47.088** | **40.189** | **26,220** | **(4.483)** | **(425)** | **123.550** | **72.883** |
| Φόρος εισοδήματος | (20.716) | (11.755) | (7.578) | (4,666) | - | - | (28.294) | (16.421) |
| **Κέρδη / (ζημιές) μετά φόρων** | **67.128** | **35.333** | **32.611** | **21,554** | **(4.483)** | **(425)** | **95.256** | **56.463** |

**Παράρτημα Γ – Συνοπτική Ενοποιημένη Κατάσταση Οικονομικής Θέσης**

|  |  |  |  |
| --- | --- | --- | --- |
| *Ποσά σε χιλιάδες ευρώ* | **30 Ιουνίου 2025** |  | **31 Δεκεμβρίου 2024** |
| **ΕΝΕΡΓΗΤΙΚΟ** |  |  |  |
| **Μη κυκλοφορούν ενεργητικό** |  |  |  |
| Ενσώματα πάγια στοιχεία | 944.971 |  | 850.478 |
| Δικαιώματα χρήσης περιουσιακών στοιχείων | 8.235 |  | 8.749 |
| Άυλα περιουσιακά στοιχεία | 40.760 |  | 40.902 |
| Επενδύσεις σε ακίνητα | 155 |  | 155 |
| Συμμετοχές σε συγγενείς επιχειρήσεις | 34.660 |  | 31.913 |
| Λοιπές επενδύσεις | 4.888 |  | 4.500 |
| Παράγωγα | 374 |  | 495 |
| Εμπορικές και λοιπές απαιτήσεις | 677 |  | 534 |
| Κόστος συμβάσεων | - |  | 222 |
| Αναβαλλόμενες φορολογικές απαιτήσεις | 8.715 |  | 10.692 |
|  | **1.043.436** |  | **948.640** |
| **Κυκλοφορούν ενεργητικό** |  |  |  |
| Αποθέματα | 492.379 |  | 505.580 |
| Εμπορικές και λοιπές απαιτήσεις | 183.898 |  | 139.588 |
| Συμβατικά περιουσιακά στοιχεία | 391.212 |  | 242.572 |
| Κόστος συμβάσεων | 66 |  | 288 |
| Προκαταβολή φόρου εισοδήματος | 18.207 |  | 18.329 |
| Παράγωγα | 24.158 |  | 4.928 |
| Ταμειακά διαθέσιμα και ισοδύναμα | 343.715 |  | 442.461 |
|  | **1.453.634** |  | **1.353.747** |
| **Σύνολο ενεργητικού** | **2.497.070** |  | **2.302.387** |
| **ΙΔΙΑ ΚΕΦΑΛΑΙΑ** |  |  |  |
| Μετοχικό κεφάλαιο | 131.669 |  | 131.669 |
| Διαφορά από έκδοση μετοχών υπέρ το άρτιο | 232.059 |  | 232.059 |
| Ιδίες Μετοχές | (680) |  | (1.127) |
| Αποθεματικά | 43.053 |  | 36.205 |
| Κέρδη εις νέο | 374.465 |  | 312.047 |
| **Ίδια κεφάλαια μετόχων της Εταιρείας** | **780.566** |  | **710.852** |
| Δικαιώματα μειοψηφίας | 45 |  | 45 |
| **Σύνολο ιδίων κεφαλαίων** | **780.610** |  | **710.897** |
| **ΥΠΟΧΡΕΩΣΕΙΣ** |  |  |  |
| **Μακροπρόθεσμες υποχρεώσεις** |  |  |  |
| Δανεισμός | 184.584 |  | 243.480 |
| Υποχρεώσεις από μισθώσεις | 5.707 |  | 6.315 |
| Υποχρεώσεις παροχών προσωπικού | 4.344 |  | 4.034 |
| Επιχορηγήσεις | 14.006 |  | 13.379 |
| Προμηθευτές και λοιπές υποχρεώσεις | 56 |  | 59 |
| Αναβαλλόμενες φορολογικές υποχρεώσεις | 68.598 |  | 61.013 |
| Συμβατικές υποχρεώσεις | - |  | 5.000 |
|  | **277.295** |  | **333.281** |
| **Βραχυπρόθεσμες υποχρεώσεις** |  |  |  |
| Δανεισμός | 493.616 |  | 342.048 |
| Υποχρεώσεις από μισθώσεις | 3.028 |  | 2.837 |
| Προμηθευτές και λοιπές υποχρεώσεις | 630.263 |  | 667.000 |
| Προβλέψεις | 15.809 |  | 17.813 |
| Συμβατικές υποχρεώσεις | 249.226 |  | 200.853 |
| Υποχρέωση από φόρο εισοδήματος | 39.330 |  | 21.946 |
| Παράγωγα | 7.893 |  | 5.712 |
|  | **1.439.165** |  | **1.258.209** |
| **Σύνολο υποχρεώσεων** | **1.716.460** |  | **1.591.490** |
| **Σύνολο ιδίων κεφαλαίων και υποχρεώσεων** | **2.497.070** |  | **2.302.387** |

**Παράρτημα Δ – Εναλλακτικά μέτρα απόδοσης**

Παράλληλα με τα αποτελέσματα που αναφέρονται σύμφωνα με τα Διεθνή Πρότυπα Χρηματοοικονομικής Αναφοράς («ΔΠΧΑ»), όπως υιοθετήθηκαν από την Ευρωπαϊκή Ένωση, το παρόν δελτίο τύπου περιέχει πληροφορίες σχετικά με ορισμένα εναλλακτικά μέτρα απόδοσης που δεν καταρτίζονται σύμφωνα με τα ΔΠΧΑ («Εναλλακτικά Μέτρα Απόδοσης» ή «ΕΜΑ»). Τα ΕΜΑ που χρησιμοποιούνται στο παρόν δελτίο τύπου είναι τα εξής: **Κέρδη προ φόρων, χρηματοδοτικών και επενδυτικών αποτελεσμάτων (EBIT), Αναπροσαρμοσμένα κέρδη προ φόρων, χρηματοδοτικών και επενδυτικών αποτελεσμάτων (α-EBIT), Κέρδη προ φόρων, χρηματοδοτικών, επενδυτικών αποτελεσμάτων και αποσβέσεων (EBITDA), Αναπροσαρμοσμένα κέρδη προ φόρων, χρηματοδοτικών, επενδυτικών αποτελεσμάτων και αποσβέσεων (α-EBITDA)** και **Καθαρός δανεισμός.** Οι συμφωνίες με τα άμεσα συγκρίσιμα χρηματοοικονομικά μέτρα των ΔΠΧΑ παρουσιάζονται στη συνέχεια.

Πιστεύουμε ότι αυτά τα ΕΜΑ είναι σημαντικά συμπληρωματικά μέτρα των λειτουργικών και οικονομικών επιδόσεών μας και χρησιμοποιούνται συχνά από οικονομικούς αναλυτές, επενδυτές και άλλα μέρη που δραστηριοποιούνται στην αξιολόγηση εταιρειών στον τομέα των σωλήνων χάλυβα καθώς και στον τομέα παραγωγής, διανομής και εμπορίας καλωδίων. Παρέχοντας αυτές τις πληροφορίες μαζί με τις συμφωνίες που περιλαμβάνονται στο παρόν παράρτημα, πιστεύουμε ότι οι επενδυτές θα έχουν τη δυνατότητα να κατανοήσουν καλύτερα τις δραστηριότητές μας, τα αποτελέσματα των λειτουργιών μας και την οικονομική κατάστασή μας. Ωστόσο, αυτά τα ΕΜΑ δεν πρέπει να θεωρούνται ως εναλλακτικά αυτών που ήδη έχουν υιοθετηθεί από τα ΔΠΧΑ.

Αυτά τα ΕΜΑ αποτελούν επίσης κύριους δείκτες επιδόσεων βάσει των οποίων η Cenergy Holdings καταρτίζει, παρακολουθεί και αξιολογεί τους ετήσιους προϋπολογισμούς και τα μακροπρόθεσμα (5ετή) προγράμματά της. Ωστόσο, πρέπει να επισημανθεί ότι τα αναπροσαρμοσμένα στοιχεία δεν πρέπει να θεωρούνται μη λειτουργικά ή μη επαναλαμβανόμενα.

Τα EBIT, αναπροσαρμοσμένα ΕΒΙΤ, EBITDA και αναπροσαρμοσμένα EBITDA έχουν περιορισμούς ως αναλυτικά εργαλεία και οι επενδυτές δεν πρέπει να τα εξετάζουν μεμονωμένα ή ως υποκατάστατο της ανάλυσης των αποτελεσμάτων εκμετάλλευσης όπως αναφέρονται βάσει των ΔΠΧΑ και ενδέχεται να μην είναι συγκρίσιμα με μέτρα άλλων εταιρειών με παρεμφερή τίτλο.

Οι ορισμοί των ΕΜΑ παρέμειναν αμετάβλητοι σε σχέση με αυτούς που ίσχυαν στις 31 Δεκεμβρίου 2024. Οι ορισμοί των ΕΜΑ είναι οι εξής:

Ως **EBIT** ορίζεται το αποτέλεσμα της περιόδου (κέρδη μετά από φόρους) πριν από:

* φόρο εισοδήματος,
* καθαρά χρηματοοικονομικά έξοδα

Ως **EBITDA** ορίζεται το αποτέλεσμα της περιόδου (κέρδη μετά από φόρους) πριν από:

* φόρο εισοδήματος,
* καθαρά χρηματοοικονομικά έξοδα
* αποσβέσεις

Τα **α-EBIT** και **α-EBITDA** ορίζονται ως EBIT και EBITDA, αντίστοιχα, αναπροσαρμοσμένα ώστε να μην περιλαμβάνουν:

* αποτέλεσμα μετάλλου,
* απομείωση / αντιλογισμό απομείωσης από ενσώματα, άυλα πάγια στοιχεία και επενδύσεις σε ακίνητα,
* απομείωση / αντιλογισμό απομείωσης επενδύσεων,
* κέρδη / ζημιές από πωλήσεις ενσώματων στοιχείων, άυλων περιουσιακών στοιχείων, επενδύσεων σε ακίνητα και επενδύσεων,
* έκτακτα δικαστικά έξοδα και πρόστιμα, και
* λοιπά έκτακτα ή ασυνήθη έσοδα / έξοδα.

Ο **καθαρός δανεισμός** ορίζεται ως το σύνολο από:

* Μακροπρόθεσμα δάνεια και υποχρεώσεις από μισθώσεις
* Βραχυπρόθεσμα δάνεια και υποχρεώσεις από μισθώσεις

Μείον:

* Ταμειακά διαθέσιμα και ισοδύναμα

**Πίνακες συμφωνίας:**

**EBIT and EBITDA:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Καλώδια** | | **Σωλήνες χάλυβα** | | **Λοιπές δραστηριότητες** | | **Σύνολο** | |
| **Ποσά σε χιλιάδες ευρώ** | **1ο εξ. 2025** | **1ο εξ. 2024** | **1ο εξ. 2025** | **1ο εξ. 2024** | **1ο εξ. 2025** | **1ο εξ. 2024** | **1ο εξ. 2025** | **1ο εξ. 2024** |
| **Κέρδη / (Ζημίες) προ φόρων (όπως δημοσιεύονται στην Ενοποιημένη Κατάσταση Αποτελεσμάτων)** | **87.844** | **47.088** | **40.189** | **26.220** | **(4.483)** | **(425)** | **123.550** | **72.883** |
| ***Προσαρμογές για:*** |  |  |  |  |  |  |  |  |
| Καθαρά χρηματοοικονομικά έξοδα | 20.340 | 22.452 | 5.009 | 9.385 | 3.951 | (90) | 29.300 | 31.747 |
| **EBIT** | **108.185** | **69.540** | **45.198** | **35.604** | **(533)** | **(515)** | **152.850** | **104.630** |
| ***Επανενσωμάτωση:*** |  |  |  |  |  |  |  |  |
| Αποσβέσεις | 12.758 | 11.585 | 5.634 | 4.978 | 6 | 4 | 18.398 | 16.567 |
| **Κέρδη προ φόρων, χρηματοδοτικών, επενδυτικών αποτελεσμάτων και αποσβέσεων (EBITDA)** | **120.943** | **81.125** | **50.832** | **40.583** | **(526)** | **(511)** | **171.248** | **121.196** |

**a-EBIT and a-EBITDA:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Καλώδια** | | **Σωλήνες χάλυβα** | | **Λοιπές δραστηριότητες** | | **Σύνολο** | |
| **Ποσά σε χιλιάδες ευρώ** | **1ο εξ. 2025** | **1ο εξ. 2024** | **1ο εξ. 2025** | **1ο εξ. 2024** | **1ο εξ. 2025** | **1ο εξ. 2024** | **1ο εξ. 2025** | **1ο εξ. 2024** |
| **EBIT** | **108.185** | **69.540** | **45.198** | **35.604** | **(533)** | **(515)** | **152.850** | **104.630** |
| ***Προσαρμογές για:*** |  |  |  |  |  |  |  |  |
| Αποτέλεσμα Μετάλλου (1) | (128) | (1.733) | - | - | - | - | (128) | (1.733) |
| (Κέρδη)/ Ζημιές από πωλήσεις πάγιων στοιχείων | (150) | (7) | (23) | - | - | - | (173) | (7) |
| **Αναπροσαρμοσμένα EBIT** | **107.907** | **67.800** | **45.175** | **35.604** | **(533)** | **(515)** | **152.549** | **102.890** |
| ***Επανενσωμάτωση:*** |  |  |  |  |  |  |  |  |
| Συνολικές αποσβέσεις | 12.758 | 11.585 | 5.634 | 4.978 | 6 | 4 | 18.398 | 16.567 |
| **Αναπροσαρμοσμένα EBITDA** | **120.665** | **79.385** | **50.809** | **40.583** | **(526)** | **(511)** | **170.947** | **119.456** |

1. *Το αποτέλεσμα μετάλλου είναι η επίδραση στα αποτελέσματα που προκύπτει από διακυμάνσεις των τιμών αγοράς των υποκείμενων μετάλλων (σιδηρούχα και μη σιδηρούχα) που χρησιμοποιούν οι θυγατρικές της Cenergy Holdings ως πρώτες ύλες στις διαδικασίες παραγωγής του τελικού προϊόντος τους.*

*Το αποτέλεσμα μετάλλου προκύπτει λόγω:*

*(i) του χρονικού διαστήματος που μεσολαβεί ανάμεσα στην τιμολόγηση των αγορών μετάλλων, την κατοχή και επεξεργασία των μετάλλων, και στην τιμολόγηση της πώλησης των τελικών αποθεμάτων στους πελάτες,*

*(ii) της επίδρασης του υπολοίπου αποθεμάτων κατά την αρχή της περιόδου (το οποίο, με τη σειρά του, επηρεάζεται από τις τιμές μετάλλων των προηγούμενων περιόδων) στο ποσό που αναφέρεται ως Κόστος Πωληθέντων, λόγω της χρησιμοποιούμενης μεθόδου κοστολόγησης (π.χ. σταθμισμένος μέσος όρος),*

*(iii) ορισμένων συμβάσεων πελατών που περιέχουν δεσμεύσεις σταθερών τιμών και έχουν ως αποτέλεσμα την έκθεση σε μεταβολές των τιμών των μετάλλων για το χρονικό διάστημα από τη στιγμή που ορίζεται η τιμή πώλησης έως τη στιγμή της πραγματικής πώλησης.*

*Οι θυγατρικές του τομέα καλωδίων χρησιμοποιούν παράλληλη αντιστοίχιση των αγορών και των πωλήσεων, ή παράγωγα μέσα, προκειμένου να ελαχιστοποιηθεί η επίδραση της υστέρησης τιμής μετάλλων στα αποτελέσματά τους. Ωστόσο, θα υπάρχει πάντα κάποια επίδραση (θετική ή αρνητική) στα αποτελέσματα, δεδομένου ότι στον τομέα καλωδίων μέρος των αποθεμάτων αντιμετωπίζεται ως πάγιο ενεργητικό και δεν αντισταθμίζεται. Στον τομέα των σωλήνων χάλυβα δεν είναι δυνατή η αντιστάθμιση εμπορευμάτων.*

**Καθαρός δανεισμός:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Καλώδια** | | **Σωλήνες χάλυβα** | | **Λοιπές δραστηριότητες** | | **Σύνολο** | |
| **Ποσά σε χιλιάδες ευρώ** | **30 Ιουν 2025** | **31 Δεκ 2024** | **30 Ιουν 2025** | **31 Δεκ 2024** | **30 Ιουν 2025** | **31 Δεκ 2024** | **30 Ιουν 2025** | **31 Δεκ 2024** |
| Μακροπρόθεσμα δάνεια και υποχρεώσεις από μισθώσεις | 175.772 | 229.820 | 14.496 | 19.969 | 24 | 6 | 190.292 | 249.795 |
| Βραχυπρόθεσμα δάνεια και υποχρεώσεις από μισθώσεις | 420.038 | 304.255 | 76.596 | 40.623 | 11 | 7 | 496.644 | 344.885 |
| Ταμειακά διαθέσιμα και ισοδύναμα | (104.743) | (219.963) | (76.586) | (45.316) | (162.386) | (177.182) | (343.715) | (442.461) |
| **Καθαρός δανεισμός** | **491.067** | **314.112** | **14.505** | **15.275** | **(162.351)** | **(177.169)** | **343.221** | **152.218** |

1. *Για τον ορισμό του αναπροσαρμοσμένου EBITDA, ανατρέξτε στο Παράρτημα Δ «Εναλλακτικά Μέτρα Απόδοσης (ΕΜΑ)».* [↑](#footnote-ref-2)
2. *Το ανεκτέλεστο υπόλοιπο παραγγελιών περιλαμβάνει υπογεγραμμένες συμβάσεις, καθώς και έργα που δεν έχουν ακόμη υπογραφεί, για τα οποία οι θυγατρικές εταιρείες έχουν λάβει επιστολή κατακύρωσης ή έχουν ανακηρυχθεί ως προτιμητέος ανάδοχος («preferred bidder»).* [↑](#footnote-ref-3)
3. Τ*ο κεφάλαιο κίνησης ορίζεται ως το άθροισμα των: α) αποθεμάτων, β) βραχυπρόθεσμων εμπορικών και λοιπών απαιτήσεων, γ) συμβατικών περιουσιακών στοιχείων, δ) βραχυπρόθεσμου κόστους συμβάσεων, ε) προκαταβολής φόρου εισοδήματος, μείον στ) βραχυπρόθεσμων εμπορικών και λοιπών υποχρεώσεων, ζ) προβλέψεων, η) βραχυπρόθεσμων και μακροπρόθεσμων συμβατικών υποχρεώσεων και θ) υποχρέωσης από φόρο εισοδήματος.* [↑](#footnote-ref-4)